

***Blixen Klub Fredensborg - Onsdag***

**Referat fra ordinær generalforsamling**

**onsdag den 14. februar 2024 kl. 13.30-15.30 i Byens Hus, Kokkedal**

Dagsorden:

1. **Valg af dirigent, referent og 2 stemmetællere**

Gerda Meilby blev valgt som dirigent.

Gerda konstaterede, at der er indkaldt rettidigt til generalforsamlingen og

retmæssigt efter Vedtægterne.

Lisbeth Løbner blev valgt som referent.

Valg af stemmetællere blev udsat for at afvente, om der ville blive brug for det i forbindelse med valget under pt. 5 og 6.

1. **Forkvindens beretning**

Bente Hovgaard fremførte som formand sin beretning over det år, der er gået siden generalforsamling 2023.

Bente nævnte bl.a., at vi p.t. har 131 medlemmer, og at der er tilstrømning til klubben.

Formandens beretning blev godkendt.

1. **Godkendelse af regnskab**

*Ad 3 Regnskab for 2023 udsendes senest 24. januar via e-mail til medlemmerne*

Regnskabet er sendt ud inden generalforsamlingen, og Solveig svarede på

spørgsmål fra deltagerne.

Regnskabet blev godkendt

1. **Godkendelse af budget, herunder fastsættelse af kontingent**

*Ad 4 Bestyrelsen foreslår* ***250 kr.*** *i kontingent for kalenderåret 2024*

*Budget for 2024 udsendes senest 24. januar via e-mail til medlemmerne*

*Orientering om forhøjelse af forplejningsgebyr fra* ***30 til 40 kr.***

Budgettet er sendt ud inden generalforsamlingen.

Solveig gennemgik budgettet for det kommende år og svarede på spørgsmål fra

deltagerne.

Det blev vedtaget, at kontingentet hæves til 250 kr.

Det blev også vedtaget, at prisen for kaffe/kage til medlemsmøderne hæves til

40 kr.

Vi får færre midler fra kommunens §18 pulje det kommende år. Vi får 24.000 kr.

Der var en drøftelse af økonomien i forbindelse med, at flere foredragsholdere skal

have et honorar. Et medlem foreslog, at man kunne betale lidt mere til

medlemsmøder, der havde dyrere foredragsholdere. Det var der tilslutning til

blandt deltagerne.

Bestyrelsen vil se på det fra gang til gang.

Budgettet blev godkendt.

1. **Valg til bestyrelsen**

*Ad 5* *Bestyrelsesmedlem Solveig Treffers er på valg og modtager genvalg*

*Bestyrelsesmedlem Lisbeth Løbner er på valg og modtager genvalg*

Solveig Treffers og Lisbeth Løbner blev begge genvalgt.

1. **Valg af suppleanter til bestyrelsen (2 stk.)**

*Ad 6* *Jette Olsen modtager ikke genvalg*

*Suppleant Mie Madsen er på valg og modtager genvalg*

*Valg af suppleant: Bestyrelsen foreslår Marianne Hellen*

En tak til Jette Olsen, for hendes arbejde som suppleant i bestyrelsen.

Mie Madsen blev genvalgt.

Marianne Hellen blev valgt som suppleant.

1. **Valg af revisor**

*Ad 7 Revisor Kjeld Kragelund modtager ikke genvalg*

*Valg af revisor: Bestyrelsen foreslår Mie Madsen*

Mie Madsen blev valgt som revisor.

1. **Behandling af bestyrelsens og medlemmernes forslag**

Der er ikke indkommet nogen forslag hverken fra medlemmerne eller fra bestyrelsen.

1. **Eventuelt**

Mette Riber spurgte ind til navneskilte. Solveig vil lave nye navneskilte til medlemmerne for det kommende år.

Jette Boesen spurgte, om der kunne holdes en pause i foredragene til medlemsmøderne, så man kunne nå at snakke sammen ved bordene.

Nu får vi kaffen i starten af medlemsmødet. Skal det være før, midt i eller efter foredraget? Det var der flere forskellige holdninger til.

Gerda konkluderede, at det tages op i arrangementsgruppen.

Gerda takkede for god ro og orden.

Tak til Gerda for at føre os sikkert igennem dagsorden.

Referatet er godkendt af Gerda Mejlby som dirigent på mødet.